लिभरपुलको सान
माउसियो पोचेटिनोले टोटेनहमको समस्या वेम्बली फुटबल मैदान नभएर मानसिक भएको सोमबार बताएका छन् । आफ्नो अल्पकालीन गृहमैदान वेम्बलीमा फेरि खराब नतिजा बेहोरेयता उनको यो प्रतिक्रिया आएको हो । 
लन्डन — माउसियो पोचेटिनोले टोटेनहमको समस्या वेम्बली फुटबल मैदान नभएर मानसिक भएको सोमबार बताएका छन् । आफ्नो अल्पकालीन गृहमैदान वेम्बलीमा फेरि खराब नतिजा बेहोरेयता उनको यो प्रतिक्रिया आएको हो । इङलिस प्रिमियर लिगको यस खेलमा टोटेनहम बर्नलीको हातबाट १–१ को बराबरीमा रोकियो । स्पर्सले ४९ औं मिनेटमा डेल अलीको गोलले अग्रता लिएको हो । बर्नलीका लागि क्रिस उडले इन्ज्युरी समयमा गोल गरे । सन् २००७ यता टोटेनहमले वेम्बलीमा खेलेका १२ खेलमध्ये २ मात्र जितेको छ । ह्वाइट हार्ट लेन पुनर्निर्माण भएयता वेम्बलीमा सरेको टोटेनहमले यस सिजन आफ्नो नयाँ घरमा कुनै खेल जित्न सकेको छैन । ‘सबै खेलाडी मानसिक रूपमा अब बलियो हुनुपर्नेछ, किनभने यो मानसिक समस्या हो,’ पोचेटिनोले भने । उनले लिगमा खराब सुरुआतका बावजुत आफ्नो टिमको सम्भावना राम्रो रहेको पनि दाबी गरे । आइतबार रातिको अर्को महत्त्वपूर्ण खेलमा लिभरपुलले आफ्नै भूमिमा आर्सनललाई ४–० ले हरायो ।